MICRO บวกแรง 5% ทำออลไทม์ไฮ! โบรกฯเชียร์ซื้อกำไรปี 63-64 โตเฉลี่ย 32% เป้า 7.70 บ.
MICRO บวกแรง 5% ทำออลไทม์ไฮ! โบรกฯเชียร์ซื้อกำไรปี 63-64 โตเฉลี่ย 32% เป้า 7.70 บ.
3 ก.พ. 2564

ผู้สื่อข่าวรายงานว่า บริษัท ไมโครลิสซิ่ง จำกัด (มหาชน)  หรือ MICRO ณ เวลา 11.00 น. อยู่ที่ระดับ 6.55 บาท บวก 0.30 บาท หรือ 4.80% ด้วยมูลค่าซื้อขาย 43.25 ล้านบาท ราคาหุ้นสูงสุดตั้งแต่เข้าตลาดเมื่อวันที่ 1 ต.ค.63

บล.โนมูระ พัฒนสิน ระบุในบทวิเคราะห์ว่า MICRO เริ่มต้นคำแนะนำ BUY ด้วย TP 21F ที่ 7.7 บาท/หุ้น โดยชอบเพราะ i) คาดสินเชื่อรวมเติบโตต่อเนื่อง จากการชะลอตัวทางเศรษฐกิจ ii) คาด NIM มีแนวโน้มปรับระดับเพิ่มขึ้น จากต้นทุนทางการเงินที่ลดลง ผลักดันให้กำไรสุทธิปี 2563-2564 เติบโตเฉลี่ย +32% ต่อปี  สำหรับคุณภาพสินทรัพย์คาดดีขึ้นต่อเนื่อง เห็นได้จาก NPL Ratio ปรับระดับลง จากมีความเข้มงวดในการปล่อยสินเชื่อมากขึ้น
โดย การเติบโตของสินเชื่อรวม ส่วนต่างรายได้ดอกเบี้ย และคุณภาพสินทรัพย์ที่ดีกว่าคาด อีกทั้งการเติบโตของสินเชื่อรวมและค่าธรรมเนียมในการขายประกัน ผลักดันให้กำไรเติบโตโดดเด่น